  Анжелика Тихонова корреспондент Удмуртиысь куинь ёросъёс вазь вуись ю-нянез кизён ужъёссэс йылпумъязы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Котькинлэсь вазь ужзэс быдэстӥзы Алнаш ёросын – гуртоос оглом 24 сюрс 300 гектарез кизизы, кыкетӥ интыын Камбарка ёрос – 743 гектар, куинетӥ - Кизнер ёрос – 7 сюрс 300 гектар. Озьы ик ужъёссэс йылпумъяло ини Сарапул, Можга (быдэн 98 процентэз ужзы быдэстэмын) но Дэри (91 процент) ёросъёс. Туннэ куазь гуртоослы ӧжыт шутэтскыны сётэ – зоръёс кизён ужъёсты дугдытӥзы. Но берло арня ӵоже вань ёросъёсын рос-прос ужазы – ортчем куартолэзь праздникъёс ӵоже элькунамы кизён «экваторзэ» ортчиз Удмуртиысь гурт возёсъя но сиён-юонъя министерстволэн пресс-службаезТуннэ нуналлы валэс юосты 281 сюрс 700 гектар вылэ кизизы ини (чакламын 402 сюрс 300 гектар). Номыр шоры учкытэк (оштолэзе кезьыт кариськылэм, пандемия но карантин возён), туэ гуртоос миым сярысь чырмытгес ужало.  Вазь вуись тысё но тысё-пуртэсо юосты кизён чакламезлэсь 74 процентлы быдэстэмын ини (кылем арын та дырлы 68 процент вал), етӥнъя – 45 процентлы (35 процент), кукурузая – 17 процентлы (5 процент), рапсъя – 63 процентлы (0 процент), пудо сиёнлы одӥг аръем турынъёсъя – 36 процентлы (25 процент). Картофка 27 процентэз мерттэмын ини (13 процент), бакча сиёнъёс – 8 процентэз (6 процент).  Тодэ вайытом, Удмуртиын фермер ужен вырыны грант утон понна куриськонъёсты кутыны кутскизы. Тегъёс: Камбарка Кизнер Удмуртия гуртвозёс бусыужъёс кизён Алнаш 100ар  